##

**ΘΕΜΑ: Eκ νέου εξέταση ζητημάτων που αφορούν προηγούμενα στάδια διαγωνισμού**

Ημ/νία υποβολής ***22/08/2021***

**Ερώτηση**

Το ερώτημα αφορά τη διαγωνιστική διαδικασία ,η οποία έχει ολοκληρωθεί και περιμένουμε από τη Διαχειριστική προέγκριση υπογραφής σύμβασης , για το έργο.

Στις 7-4-2022 συντάχθηκε από την Επιτροπή Διαγωνισμού το **Πρακτικό 1** σύμφωνα με το οποίο έγινε ο έλεγχος **μόνο**των εγγυητικών επιστολών των συμμετεχόντων και διαβιβάστηκε στην Οικονομική Επιτροπή για έγκριση .

Στις 11-4-2022 ο μειοδότης υπέβαλλε ερώτημα για τη διαδικασία . Στις  13-4-2022 απαντήθηκε το άνω ερώτημα από την Προϊσταμένη της Δ/νσης Τεχν. Υπηρεσιών .

Στη συνέχεια η διαδικασία προχώρησε κανονικά  με την ανάδειξη του προσωρινού μειοδότη και την υποβολή δικαιολογητικών

για προέγκριση υπογραφής σύμβασης στη Διαχειριστική Αρχή .

Η Διαχειριστική Αρχή μας ενημέρωσε τηλ. ότι προτίθεται να ακυρώσει τη διαδικασία και να επαναληφθεί ο Διαγωνισμός γιατί δεν τηρήθηκαν οι προθεσμίες δλδ δεν αξιολογήθηκαν οι προσφορές την ημέρα της αποσφράγισης .

Να επισημάνουμε ότι αυτή η διαδικασία ( Πρακτικό 1 μόνο ελέγχου εγγυητικών ) είχε ακολουθηθεί και σε άλλο διαγωνισμό του Δήμου μας (ΣΧΕΔΙΟ ΑΣΦΑΛΕΙΑΣ ΝΕΡΟΥ) και δεν υπήρξε κώλυμα .

Η διαδικασία αυτή εσφαλμένα μεν ακολουθήθηκε λόγω παρερμηνείας του άρθρου 4.1 παρ. γii της Διακήρυξης , όμως θεωρούμε ότι δεν επηρέασε την ανταγωνιστικότητα και τη διαφάνεια του διαγωνισμού τα οποία είναι τα κύρια ζητούμενα σε μία δημόσια σύμβαση .

Παρακαλούμε για την άποψή σας .

## **Απάντηση:**

## **Διάκριση σταδίων διαγωνισμού**

### *Γνωμοδότηση ΝΣΚ 117/2020*

Στο στάδιο της επικύρωσης των αποτελεσμάτων των σταδίων αξιολόγησης διεθνούς ανοικτού ηλεκτρονικού δημόσιου διαγωνισμού με κριτήριο κατακύρωσης την πλέον συμφέρουσα από οικονομικής άποψης προσφορά αποκλειστικά βάσει της τιμής, δεν είναι δυνατή, κατ’ άρθρο 100 (παρ. 4) του ν. 4412/2016, **η** **εκ νέου εξέταση ζητημάτων** που αφορούν στην πληρότητα των υποβληθέντων δικαιολογητικών (ομόφωνα).

## **Αναζήτηση δικαιολογητικών από την Αναθέτουσα Αρχή σε οποιοδήποτε στάδιο**

Στη διάταξη του άρθρου 79 παρ. 5 του ν. 4412/2016 προβλέπεται ρητώς η δυνατότητα της αναθέτουσας Αρχής να ζητήσει σε οποιοδήποτε στάδιο της διαγωνιστικής διαδικασίας την προσκόμιση των προβλεπομένων από το νόμο και τη διακήρυξη δικαιολογητικών, τα οποία η ίδια κρίνει αναγκαία για την ορθή διεξαγωγή της διαδικασίας. Στα δικαιολογητικά αυτά περιλαμβάνονται, μεταξύ άλλων, και αυτά που προβλέπονται από τον νόμο και τη διακήρυξη για την απόδειξη της **πληρώσεως των κριτηρίων της τεχνικής και επαγγελματικής ικανότητας** των υποψηφίων, τα οποία προκαταρκτικώς, ήτοι στο στάδιο της υποβολής των δικαιολογητικών συμμετοχής, για τους διαγωνισμούς κάτω των ορίων, αναπληρώνονται από το προβλεπόμενο στην παράγραφο 2 του άρθρου 79 έντυπο (Τ.Ε.Υ.Δ.). (***Πράξη 51/2019 Κλιμ.Τμ. 4 ΕλΣυν***)